**Jegyzőkönyv**

**az MHTT Biztonságpolitikai Szakosztályának 2017. február 21-ei üléséről**

**Az ülés helyszíne:** NKE Hungária körúti Campus, IMO épület, II. tanácskozó

**Az ülés időpontja**: 2017. február 21. 14.00

**Az ülés levezető elnöke**: Dr. Tálas Péter

1. Az ülés 1. napirendi pontjaként a jelenlévők elfogadták a szakosztályülés napirendjét:

* Az MHTT Biztonságpolitikai Szakosztálya vezetésének lemondása;
* AzMHTT Biztonságpolitikai Szakosztálya új vezetésének megválasztása;
* Egyebek

1. **Dr. Tálas Péter**, a szakosztály eddigi elnöke – megköszönve az eddigi támogatást – bejelentette, hogy egyéb szakmai elfoglaltságai miatt mind ő, mind pedig **Dr. Kaiser Ferenc** szakosztályi titkár **lemondanak szakosztály vezetésében betöltött funkciójukról**. Biztosította a megjelenteket, hogy szakmai szempontból a jövőben is mindketten támogatni fogják a szakosztály új vezetését, amelyre a régi vezetés nevében elnöknek Dr. Nagy László ny. ezredest, titkárnak pedig Mező András alezredest javasolta. Végül arra kérte a megjelenteket, hogy fogadják el lemondásukat. A megjelentek tudomásul vették a vezetők lemondásra vonatkozó bejelentését.
2. Ezt követően a levezető elnök megkérdezte a jelenlévőket, hogy elfogadják-e a régi vezetés által ajánlott személyeket jelöltnek, illetve a régi vezetés által ajánlottakon kívül, van-e valakinek egyéb jelöltje az új vezetés tagjaira vonatkozóan? Mivel ilyen nem volt, a levezető elnök szavazást rendelt el előbb **Dr. Nagy László ny. ezredes szakosztályelnökké** való megválasztásáról, majd pedig **Mező András alezredes szakosztály titkárrá** történő megválasztásáról. A megjelentek mindkét jelöltet egyhangúlag választották meg pozícióikba. A megválasztottak megköszönték a bizalmat.
3. Ezt követően a szakosztály megjelent tagjai arra kérték és hatalmazták fel **Dr. Nagy László ny. ezredest, új szakosztályelnököt** és **Mező András alezredest, a szakosztály új tit­kárát,** hogy a szakosztály vezetése előtt álló feladatok sikeres megvalósítását elősegítendő igyekezzenek legalább még egy személlyel kibővíteni a szakosztály vezetését.

Ezt követően a levezető elnök 14.45-kor bezárta az MHTT Biztonságpolitikai Szakosztályának ülését.

Budapest, 2017. február 21.

**Dr. Tálas Péter** **Dr. Nagy László ny. ezredes**

levezető elnök szakosztály elnök